ועדת הכנסת, כנסת 24, פרוטוקול מספר 20, 2021-10-06 09:30

ניר אורבך: בוקר טוב לכולם, היום יום רביעי, א' ראש חודש, ל' בתשרי תשפ"ב, ה-6 באוקטובר 2021.

ניר אורבך: אני מתכבד לפתוח את הישיבה עם עצמי.

ניר אורבך: אנחנו נתחיל את סדר היום עם הצעת החוק לעניין ועדות הכנסת (תיקוני חקיקה והוראת שעה), התשפ"ב-2021, כ/873, הכנה לקריאה השנייה והשלישית.

ניר אורבך: לא הוגשו הסתייגויות.

ארבל אסטרחן: אפשר להגיש גם במהלך הדיון.

ניר אורבך: ברוך הבא לחבר הכנסת פרוש.

מאיר פרוש: האם יש מועד אחרון להגשת ההסתייגויות?

ארבל אסטרחן: בדיון.

ניר אורבך: אפשר במהלך הדיון.

מאיר פרוש: אני מודיע שאנחנו מצטרפים להסתייגויות שנמסרו מטעם הליכוד.

ארבל אסטרחן: אבקש לקבל את החתימות, חבר הכנסת פרוש.

מאיר פרוש: לפחות תכבדו אותי על זה שבאתי.

ניר אורבך: בהחלט, אני מעריך את זה, אני לא אומר את זה בצחוק.

ניר אורבך: אתה רוצה שנחכה כמה דקות?

מאיר פרוש: אם זה לא מפריע לחוקיות של העניין אז היא כבר תוך כמה דקות מגיעה עם החתימות.

ארבל אסטרחן: אפשר להתחיל להסביר וההצבעה תהיה בסוף.

ניר אורבך: נתחיל את דברי ההסבר לחוק, אחר כך ניתן, ככל שתגישו, ניתן את הזמן להסתייגויות.

ניר אורבך: ארבל, בבקשה.

ארבל אסטרחן: אתמול עברה בקריאה הראשונה הצעת חוק שהוכנה על ידי ועדת הכנסת בעניינים שונים שנוגעים בוועדות הכנסת.

ארבל אסטרחן: מדובר בשלושה עניינים, חלק מהם הוראות שעה וחלק הוראות קבע.

ארבל אסטרחן: אסביר אותם כעת: הסעיף הראשון בא לתקן תיקון של קבע בחוק הכנסת בסעיף 3.

ארבל אסטרחן: סעיף 3 קובע את המספר המקסימלי של חברי ועדות הכנסת.

ארבל אסטרחן: בוועדה קבועה מספר החברים לא יעלה על 15, אבל בוועדות החוץ והביטחון, חוקה וכספים המספר לא יעלה על 17.

ארבל אסטרחן: יש גם הוראה מיוחדת לגבי ועדת הכנסת.

ארבל אסטרחן: במשך השנים נעשו תיקונים בהוראת השעה לסעיף הזה, בכנסות ה-15,16,17,20.

ארבל אסטרחן: כל פעם קבעו כהוראת שעה לאותה הכנסת מספר אחר של חברים בוועדות.

ארבל אסטרחן: מה שמוצע כעת לעשות הוא לא הוראת שעה לכנסת הנוכחית אלא הוראת קבע, הוראה שאינה משנה את המספר אלא מסמיכה את וועדת הכנסת לקבוע ברוב של 3/4 שבאותה הכנסת שבה מתקבלת ההחלטה, בוועדת החוץ והביטחון מספר החברים לא יעלה על 19 במקום 17, ומספר החברים בוועדת הגספים לא יעלה על 20.

ארבל אסטרחן: ניסיתי לברר למה המספרים השונים.

מאיר פרוש: מה פירוש: "שונים"?

ארבל אסטרחן: היום כספים וחוץ וביטחון מונות עד 17 חברים.

ארבל אסטרחן: על פי ההצעה, ועדת הכנסת תוכל ברוב של 3/4 לקבוע שהמספר המקסימלי בחוץ וביטחון יעמוד על 19 ובכספים – 20.

ארבל אסטרחן: יש לומר משהו על המספרים השונים, ניסיתי לברר למה יש שינוי.

ארבל אסטרחן: נאמרו לי שלושה דברים: 1.

ארבל אסטרחן: חוץ וביטחון היא באמת ועדה חסויה ורוצים להגדיל אותה – זה גם קשור לרצון שיהיה ייצוג של האופוזיציה בוועדות – אבל בכל זאת למינימום הנדרש.

ארבל אסטרחן: 2.

ארבל אסטרחן: בכנסת הנוכחית קבעו מספר שונה, קבעו בחוץ וביטחון 17 חברים ובכספים 16 חברים.

ארבל אסטרחן: 3.

ארבל אסטרחן: צריך לדעת שבעבר, כשהיו הוראות שעה, עשו מספרים שונים בין כספים לחוץ וביטחון.

ארבל אסטרחן: בכנסת ה-15, בפעם הראשונה שנתקנה הוראה שכזו, מספר החברים המקסימלי בכספים היה 20, בחוץ וביטחון 18, בחוקה 19.

ארבל אסטרחן: בכנסות 16,17 המספר המקסימלי בכספים היה 19 ובחוץ וביטחון 17.

ארבל אסטרחן: בכנסת ה-20 המספר המקסימלי בכספים היה 17 ובחוץ וביטחון – 21.

ארבל אסטרחן: אפשר לעשות את ההבחנה רק צריך להחליט שזה מה שרוצים כדי להשאיר את זה כהוראת קבע ושלא נצטרך כל פעם לעשות הוראת שעה לעניין הזה.

מאיר פרוש: הוראת הקבע תנחה יושב-ראש-3/4 - - - אז מה - - -

ארבל אסטרחן: נכון, אבל אפשר רק עד המספר הזה.

ארבל אסטרחן: אם פתאום ירצו 22.

מאיר פרוש: אז אפשר יהיה.

ארבל אסטרחן: אני רק אומרת שצריך לחשוב שזה אכן המספר שמתכנסים אליו.

מאיר פרוש: ואת לא מאפשרת את זה או שהסמכות היא לעשות 70?

ארבל אסטרחן: כל כנסת תוכל לחוקק.

ארבל אסטרחן: הרעיון עכשיו, כשעושים את ההוראה בתמיכת 3/4 מהוועדה, שלא יצטרכו לחוקק ושאפשר יהיה להסתפק בהחלטה.

מאיר פרוש: אבל לא מגבילים.

ארבל אסטרחן: מגבילים ל-19 ול-20.

מאיר פרוש: אה, ככה רוצים לעשות?

ארבל אסטרחן: כרגע מוצא שמספר החברים המקסימלי בחוץ וביטחון יעמוד על 17, אבל ועדת הכנסת, ברוב של 3/4 תוכל לקבוע שבאותה הכנסת המספר המקסימלי בחוץ וביטחון יעמוד על 19 חברים ובכספים על 20 חברים.

ארבל אסטרחן: עדיין, אם ירצו מספר גבוה יותר יצטרכו לתקן את החוק.

ארבל אסטרחן: אני מקווה שזה לא יקרה והמספרים יספיקו.

ארבל אסטרחן: צריך לזכור שהעניין של החלטה ברוב של 3/4 קיים גם בעניין הסגנים.

ארבל אסטרחן: זהו מנגנון שמוכר לוועדת הכנסת, ועדת הכנסת יכולה להחליט שמספר הסגנים ליושב-ראש - - -

מאיר פרוש: לא לתיקון הזה.

ארבל אסטרחן: לא, זה כבר קיים.

ארבל אסטרחן: להחליט שמספר הסגנים יהיה גדול יותר מתשעה.

ארבל אסטרחן: זה הסעיף הראשון שמוצע כהוראת קבע, תיקון לסעיף 3 בחוק הכנסת.

ארבל אסטרחן: הסעיף השני שמוצע גם כהוראת קבע, בא לתקן את חוק יסודות התקציב.

ארבל אסטרחן: חוק יסודות התקציב מקים ועדה משותפת לתקציב הביטחון והוא קובע, סעיף 18 לחוק, שהוועדה תהיה משותפת לוועדת הכספים וועדת החוץ והביטחון.

ארבל אסטרחן: זה אומר, בהתאם לסעיף 110 בתקנון, שהיושב-ראש צריך להיות מוועדת הכספים מכיוון שזו הוועדה ששמה נזכר ראשון.

ארבל אסטרחן: גם פה, במשך השנים היו מקרים שרצו שהיושב-ראש יהיה לא מכספים אלא מחוץ וביטחון.

ארבל אסטרחן: לעיתים זה היה מטעמים פרסונליים ולעיתים מטעמים תפיסתיים ובמענה לשאלה האם ראש הוועדה המשותפת צריך לבוא מאוריינטציה כלכלית או מאוריינטציה של מערכת הביטחון וצרכיה.

מאיר פרוש: כאילו שיושב-ראש ועדת הכספים צריך להיות כלכלן.

ארבל אסטרחן: לא, הוא יודע מה תקציב - - -

מאיר פרוש: הכול ברור והכול מובן, את לא צריכה להתאמץ.

ניר אורבך: אני נמצא בוועדה, מי שמנהל אותה בפועל זה יושב-ראש ועדת חוץ וביטחון.

ארבל אסטרחן: כי זאת ההסכמה הפעם לקראת תיקון החוק.

ניר אורבך: כן, אבל במקביל יש כל הזמן ישיבות של ועדת הכספים, אחרת אי-אפשר לנהל את זה בכלל.

ארבל אסטרחן: נכון, הרבה פעמים כשהיא יושבת על תקציב הביטחון ועדת הכספים נמצאת בשיא הלחץ של הכנת התקציב.

ארבל אסטרחן: כעת מוצע לא להפוך את הסדר אלא להשאיר לוועדת הכנסת את שיקול הדעת בכל פעם שהיא מקימה את הוועדה המשותפת, לבחור את היושב-ראש של הוועדה מבין חבריה.

ארבל אסטרחן: זה יכול להיות מכספים או מחו"ב ווועדת הכנסת לא תהיה מוגבלת למי מהוועדות.

ארבל אסטרחן: זה התיקון שמופיע בחוק יסודות התקציב שמופיע לפניכם.

ארבל אסטרחן: עוברים לפרק ג' שקובע הוראת שעה, עד עכשיו היו הוראות קבע.

ארבל אסטרחן: התיקון בא במקביל לתיקון התקנון שהכנסת קבעה לאחרונה והקים שלוש ועדות חדשות כהוראת שעה לכנסת הנוכחית.

ארבל אסטרחן: הוקמו, כזכור, ועדת ביטחון פנים, ועדת מיזמי תשתית לאומיים ושירותי דת יהודיים, וועדת בריאות.

ארבל אסטרחן: שלוש הוועדות הללו כבר קיימות ופועלות ויכולות לחוקק ולדון.

ארבל אסטרחן: הן לא יכולות לדון בנושאים שיש חוק שמסמיך ועדות אחרות לדון בהם.

ארבל אסטרחן: הדבר מדובר בעיקר על ועדת הפנים וועדת העבודה, רווחה ובריאות (בשם הקודם שלה).

ארבל אסטרחן: אם יש חוק שאומר ששר הבריאות, באישור ועדת העבודה, הרווחה והבריאות יקבע עניין מסוים, אז בשביל להעביר את הסמכות הזאת לוועדת הבריאות צריך חקיקה מפורשת.

ארבל אסטרחן: מוצע להעביר סמכויות לוועדות החדשות.

ארבל אסטרחן: רציתי לתת דוגמה: פקודת בתי הסוהר הוא נושא שהיה בוועדת הפנים וכעת עבר לוועדת בטחון הפנים.

ארבל אסטרחן: בפקודה עצמה יש כל מיני סמכויות שהיו לוועדת הפנים ועכשיו מוצא להעביר.

ארבל אסטרחן: למשל: אישור תקנות, עניינים של אישור מינויים.

ארבל אסטרחן: כתוב ש-"השר, לאחר התייעצות עם שר המשפטים ובאישור ועדת הפנים והגנת הסביבה, ימנה נציב קבילות סוהרים".

ארבל אסטרחן: אז אישור המינוי יעבור לעבודה החדשה.

ארבל אסטרחן: יש מקרים שבהם השר מדווח לוועדה: "נציב הקבילות יגיש לשר ויציג לפני ועדת הפנים והגנת הסביבה מדי שנה דין וחשבון".

ארבל אסטרחן: יש גם סמכויות, משהו שקיים פחות, ליושב-ראש הוועדה.

ארבל אסטרחן: למשל: יושב-ראש ועדת הפנים ויושב-ראש ועדת החוקה הם מבקרים רשמיים בבתי הסוהר.

ארבל אסטרחן: הסמכות הזאת גם תעבור ליושב-ראש ועדת בטחון הפנים.

ארבל אסטרחן: לא אחזור על הדברים כי אם אין תיקון מהקריאה הראשונה - - - לפני הקריאה הראשונה ומונח לפניכם בנוסח הכחול.

ארבל אסטרחן: אז סעיף 3 בהצעת החוק קובע שתהיה הוראת שעה, כאמור.

ארבל אסטרחן: סעיף 4 מדבר על העברת סמכויות לוועדת הבריאות, הוא מפרט רשימה של 34 חוקים ואומר: "כל סמכות ותפקיד הנתונים לפי חיקוק לוועדת העבודה, הרווחה והבריאות יהיו נתונים לוועדת העבודה והרווחה, למעט סמכות או תפקיד הנתונים לה לפי החיקוקים המפורטים להלן שיהיו נתונים לוועדת הבריאות של הכנסת", כאן מגיעה רשימת חוקים שעוסקים בבריאות שמוצע להעביר את הסמכויות עליהם לוועדת הבריאות.

מאיר פרוש: ואם הם ימצאו עוד נושא שלא קיים ברשימה, מה תעשי?

ארבל אסטרחן: אז נצטרך לתקן את החוק, או שיהיה - - -

מאיר פרוש: אז למה את לא יכולה גם במקרה הזה, לתת את הסמכות לוועדת הכנסת, ברוב מסוים או כמו שאתם מבינים.

מאיר פרוש: אחרת מה, תעשו חוק חדש?

מאיר פרוש: נגיד שמחר יעשו - - -

ארבל אסטרחן: נכון, זה יכול להיות - - -

מאיר פרוש: אני מציע לכם להקל, לא - - - במקרה הזה לא אכפת לי להקל אבל מה זה הרעיון של לעשות חוק חדש?

ארבל אסטרחן: צריך לומר שעברנו על זה ביחד עם הצוות של הייעוץ המשפטי של וועדת העבודה והרווחה, נמצאת כאן היועצת המשפטית של הוועדה.

מאיר פרוש: בגמרא כתוב: "למיחש מיבעי", חוששים שמה נצטרך.

מאיר פרוש: אולי תכניסו פסקה שכזו.

ארבל אסטרחן: אפשר להכניס הוראה שכזו.

מאיר פרוש: - - - ההסתייגות הראשונה שלי שתתקבל - - -

ארבל אסטרחן: לא, נכניס את זה לנוסח.

ארבל אסטרחן: זו הצעה לתיקון שמתקבלת, בסדר גמור, אני בעד לשפר את הצעות החוק.

ארבל אסטרחן: נגיד ש- "ועדת הכנסת רשאית - - -

מאיר פרוש: במקרה שיתגלו חילוקי דעות, ועדת הכנסת היא זו שתחליט.

נעה בן שבת: אבל אז זה אומר משהו: ועדת הכנסת מתגברת בעצם על הוראה שקבועה בחוק לפיה ועדה מסוימת - - -

ארבל אסטרחן: בסדר, אבל אנחנו קובעים את זה בחוק.

ארבל אסטרחן: יש חוק שיגיד ש- "השר באישור ועדת העבודה" ואז ועדת הכנסת תשנה את זה ל-"ועדת הבריאות", למרות שבחוק המסמיך זה כתוב.

ניר אורבך: הוא מתייחס רק לנושאים שלא מופיעים.

- דדון: רק לגבי נושאים שלא מופיעים.

ארבל אסטרחן: זאת אומרת שזה חוק שרשום בו "ועדת העבודה" וועדת הכנסת תקבע שהאישור יינתן על ידי ועדת הבריאות.

מאיר פרוש: ואם יש שירותים חברתיים במקום אחר?

ארבל אסטרחן: נכון, אז - - -

מאיר פרוש: במקרה שיתגלה משהו אז תמצאו לכן - - -

ארבל אסטרחן: אני סומכת על היועצת המשפטית של ועדת העבודה שעברה על כל החוקים.

מאיר פרוש: אף פעם אי-אפשר לדעת מה.

ניר אורבך: אני אומר להוסיף סעיף כזה.

ארבל אסטרחן: מה את אומרת, נעה?

נעה בן שבת: מצד אחד זה נראה שיש פה מחלוקת בין שתי ועדות, ואז באמת הן - - - החלטת ועדת הכנסת.

נעה בן שבת: משהו שקבוע בחקיקה - - -

ניר אורבך: אני חושב שנלך על זה.

ארבל אסטרחן: אז אולי נגיד - - - נעשה את זה גם ברוב של 3/4?

מאיר פרוש: אני יכול להיות עוזר שלה?

ארבל אסטרחן: - - - ברוב של 3/4 ש-"סמכות שמסורה לוועדת העבודה תהיה מסורה לוועדת הבריאות".

נעה בן שבת: למה לא לכל הוועדות?

נעה בן שבת: זה קורה, זה משהו שאפשר - - -

ניר אורבך: היא צודקת.

ארבל אסטרחן: יש איזה חוק שאומר שיש סמכות לוועדת החוץ והביטחון ו - - -

ניר אורבך: לא, לא, שוב, - - - אנחנו לא חושבים עליו, הוא לא נמצא בסמכות של הוועדות האחרות.

ארבל אסטרחן: אז שסמכות שמסורה לוועדה כלשהי תהיה מסורה לוועדת הבריאות.

נעה בן שבת: אני מנסה להבין למה אנחנו צריכים את זה ולא קובעים את זה.

נעה בן שבת: אם זה היה קבוע בתור הוראה כללית לגבי כל הוועדות, נמצא שמשהו פעם היה - - -

מאיר פרוש: אני חושב שהנושאים של ועדת העבודה, רווחה ובריאות הם לא כל כך בולטים במודעות ויכול להיות ש - - - זה לא - - -

נעה בן שבת: נכון, נכון.

מאיר פרוש: מה שחשוב זה ועדת הביטחון וועדת הכספים, פה אפשר למצוא דברים שהם זניחים לכאורה.

נעה בן שבת: ודאי שהנושאים הללו קשורים אחד בשני ולכן אנחנו חשבנו שנוצרות בעיות מכך שיש שתי ועדות, אבל השאלה היא אם הפתרון הוא להשאיר החלטה שכזו בידי ועדת הכנסת - - - זה יכול להיות אד-הוק, יחליטו להעביר לפה, יחליטו להעביר לשם, השאלה היא אם כך צריך לנהוג או שבעצם חוק - - - ועדה שהיא ועדת - - -

מאיר פרוש: השאלה אם זה יגרום לקלקול בעבודת הכנסת.

נעה בן שבת: השאלה אם זה לא יגרום.

נעה בן שבת: ברגע שירצו להעביר מוועדה לוועדה אז יהיו כל מיני שיקולים.

מאיר פרוש: במקרה דנן - - -

נעה בן שבת: אבל יבוא מישהו וילחץ כאן ויבוא מישהו וילחץ אחרת - - -

ארבל אסטרחן: אנחנו לקחנו רשימה של 34 חוקים מבין עשרות החוקים שהיו בוועדת העבודה והרווחה והעברנו אותם לוועדת הבריאות.

ארבל אסטרחן: הוא אומר שאולי שכחנו חוק אחד, ואז מה נעשה?

ארבל אסטרחן: - - - ושכחתם להעביר אותו עכשיו לבריאות.

ארבל אסטרחן: (מתנהלים כמה דיונים במקביל, חלקם רחוק מהמיקרופונים)

בועז טופורובסקי: אפשר לאשר את הנוסח כך, בלי 3/4?

בועז טופורובסקי: אני מתנגד.

ניר אורבך: בסדר.

בועז טופורובסקי: אני אומר לך ולמירב: כך הנוסח עובר בלי שינוי.

ארבל אסטרחן: אני לא מצליחה להבין למה אתה מתכוון, אולי זה שיפור אבל - - -

נעה בן שבת: עברנו על כל - - - דיברנו - - -

ארבל אסטרחן: אני לא בטוחה שהצלחתי להבין.

ארבל אסטרחן: חבר הכנס פרוש, הצלחתי להבין ממך שחוקים שהייתה מסורה בהם סמכות לוועדת העבודה, רווחה ובריאות, הצוות המשפטי עבר על כל החוקים הללו והפנה כל חוק לפי ועדה.

ארבל אסטרחן: מנינו את החוקים הללו.

מאיר פרוש: ואתם בטוחים שראיתם את הכול?

ארבל אסטרחן: תשמע, עברנו על זה, הצוות של וועדת העבודה מכיר את החוקים האלה.

ארבל אסטרחן: בסוף - - -

מאיר פרוש: היום, כשאתם עושים חיפוש, אין מצב שנעלם מעיניכם דבר.

ארבל אסטרחן: הם גם דנים בכל התקנות שהגיעו אז - - -

מאיר פרוש: אני לא יודע, שאלתי רק לתועלת העניין, תעשו מה שאתם רוצים, לא בזה אני נאבק.

נעה בן שבת: יש חוקים שבהם יש נושאים משותפים, אבל החוק קבע ועדה שהיא מובילה מסיבות שונות.

נעה בן שבת: דיברנו בפעם שעברה על חוק הפונדקאות, יש שם עניינים של מעמד הילד ויש שם עניינים של הנושא הרפואי, וזה העיקר.

נעה בן שבת: במקרה כזה אנחנו הולכים אחר הנושא הרפואי.

ארבל אסטרחן: צריך לדעת שהנושא יידון, מקסימום הוא יידון בוועדת העבודה ולא בוועדת הבריאות, זה לא שמשהו לא יידון.

ניר אורבך: בואו, חבר הכנסת פרוש, אני מזדהה עם ההיגיון שבדבריך.

מאיר פרוש: בדרך כלל אתה מזדהה, לא תמיד אתה יכול להודות בזה.

ניר אורבך: אז עכשיו אני מודה.

ניר אורבך: איני רוצה להיכנס לוויכוח בין שתי הוועדות ולכן נשאיר את זה כך בשלב זה.

ארבל אסטרחן: אז כאמור, סעיף 4 מדבר על כך שמה שהיה מסור לוועדת העבודה, הרווחה והבריאות יישאר בחזקתה של וועדת העבודה והרווחה – זה השם החדש – למעט רשימה של 34 חוקים שהסמכויות לדון בהם יעברו לוועדת העבודה והרווחה.

מאיר פרוש: אפשר לקבל הערכה, מתוך 34 נושאים שעוברים לבריאות, מתי הם יידונו בוועדת העבודה והרווחה.

נעה בן שבת: תלוי אם תגענה התקנות.

נעה בן שבת: יש חוקים שמגיעות בהם תקנות - - -

מאיר פרוש: בערך.

נעה בן שבת: אני יכולה לתת דוגמה: פקודת בריאות העם שכל צווי בידוד בית מותקנים מתוכה, זה דבר שקורה חדשים לבקרים וזה דבר שהוא מאוד שכיח.

נעה בן שבת: יש חוקים, יש ברשימה חוקים - - -

מאיר פרוש: מתוך הרשימה, כמה נידונו כבר בשנתיים האחרונות, בשנה האחרונה.

נעה בן שבת: אני יכולה לתת הערכה, לדבר על - - - המסוכנים, יש הרבה תיקונים שמגיעים לוועדה ונידונים פעם אחר פעם.

ארבל אסטרחן: כן, ועדת העבודה דנה בתקנות.

ארבל אסטרחן: נכון שיש פה חוקים שלא הגיעו לפי התקנות הרבה שנים אבל יש - - -

מאיר פרוש: אז בשביל מה מקימים ועדת בריאות.

ארבל אסטרחן: זה כבר הוקם.

ארבל אסטרחן: אז זה היה סעיף 4.

ארבל אסטרחן: עכשיו, סימן ג' מדבר על העברת סמכויות מוועדת הפנים לוועדת ביטחון הפנים כמו הדוגמה של פקודת בתי הסוהר שנתתי, סעיפים 5–19 פה עשינו טכניקה שונה של תיקון.

ארבל אסטרחן: לא אמרנו "הכול נשאר בפנים למעט אלה שעוברים אלא הכנסנו כאן בתיקון עקיף, לכל אחד מהחוקים, כי זו כמות קטנה בהרבה ופשוט נאמר: סעיף 5, בחוק כלי הירייה, בכל מקום במקום " הפנים ואיכות הסביבה " או " הפנים והגנת הסביבה" יבוא- "ביטחון הפנים".

ארבל אסטרחן: כאן יש את הפירוט וזה הוצג בישיבה הקודמת ומוצג לפניכם בנוסח שעבר קריאה ראשונה.

ארבל אסטרחן: כלי ירייה, בטיחות במקומות ציבוריים, פקודת המשטרה, פקודת בתי הסוהר, ועוד.

ארבל אסטרחן: סימן ד', הסימן האחרון, מדבר על העברת סמכויות לוועדת מיזמי תשתית לאומיים מיוחדים ושירותי דת יהודיים.

ארבל אסטרחן: פה יש שלושה חוקים: חוק שירותי הדת היהודיים, חוק הרבנות הרשות לישראל וחוק חג המצות שסמכויות לפיהם מוצע להעביר מוועדת הפנים לוועדה החדשה שהוקמה ועוסקת בשירותי דת יהודיים.

ארבל אסטרחן: זהו, בעצם.

עידית סילמן: יש לי שאלה.

ניר אורבך: בבקשה.

מאיר פרוש: אתה הצעת שכל דבר שמגיע יהיה רשאי להיות נדון בוועדת הכנסת חוץ - - -

מאיר פרוש: אני אמרתי שאני לא חושב שיש ספק לגבי נושאים של חו"ב או של כספים, כל אחד יודע מה יש.

מאיר פרוש: אבל לא כן הם הדברים – בלי לפגוע בכבודך ובוועדה שבראשותך – הדברים הללו של עבודה, רווחה ובריאות זה - - - אז חשבתי שאולי נמצא בעוד חודשיים משהו שהיה צריך להיות לכאורה בוועדת הבריאות, ובגלל שזה נשכח ונעלם אז יצטרכו ללכת לחקיקה חדשה.

מאיר פרוש: אמרתי שאולי נכניס ניסוח שיגבה את האפשרות שבמקרה שנמצא משהו שקשור בבריאות ולא בעבודה ורווחה, שנוכל להעביר אותו בלי חקיקה.

מאיר פרוש: התעוררה פה שאלה בין המשפטנים המכובדים שאנחנו מכבדים אותם ובדרך כלל לא שומעים בקולם בעבודת הכנסת, אני הרמתי ידיים.

עידית סילמן: ארבל, למה לא?

עידית סילמן: זה נשמע מאוד הגיוני.

ניר אורבך: אני אענה: השיקול הוא הימנעות מעוד ויכוח בין הוועדות.

ניר אורבך: ישבתם, קבעתם, סגרתם רשימה, אל תכניסו אותנו עוד פעם למחלוקת, זה הכול.

עידית סילמן: זה לא עניין של מחלוקת, אולי יתווספו נושאים חדשים.

ניר אורבך: זה עניין של מחלוקת.

ניר אורבך: אני שמעתי פה, שמעתי מה - - -

עידית סילמן: אני יכולה לשמוע את הייעוץ המשפטי?

ניר אורבך: כן.

עידית סילמן: תודה.

נעה בן שבת: עברנו על הרשימה, התלבטנו לגבי נושאים מסוימים וחשבנו שצריך לקבוע לגביהם מסגרת.

נעה בן שבת: אני חושבת שיכולים להיות עוד חוקים שבהם יש סמכות לעוד ועדות ( הסעת ילדים ועוד).

נעה בן שבת: אם השיטה טובה אז יש לאמץ אותה לגבי כל הוועדות.

נעה בן שבת: כאן אני - - -

עידית סילמן: זה לא עובד ככה שחוק מגיע ואם יש לו מקום אז הוא בוועדה מסוימת, אבל אם יש התלבטות אז זה מגיע לוועדת כנסת.

ארבל אסטרחן: כשמדובר בחקיקת חוק.

ארבל אסטרחן: כאן מדובר בחקיקת משנה.

ארבל אסטרחן: בחקיקת משנה תמיד בחוק המסמיך כתוב: "השר, באישור ועדה פלונית רשאי להתקין".

ניר אורבך: חברת הכנסת סילמן, אני חושב שדבר כזה, כמו שאמרה היועצת המשפטית של ועדת העבודה והרווחה, הוא משהו כללי יותר מאשר המורכבות בין ועדת העבודה והרווחה לוועדת הבריאות.

ניר אורבך: מדובר במשהו שמצריך חשיבה על סעיף סל.

ניר אורבך: במסגרת הזה הדיון לא יגיע לנושא של סעיף סל.

עידית סילמן: אני רוצה 5 דקות להתייעצות עם היועצות המשפטיות כדי להבין במה מדובר.

ארבל אסטרחן: עוד דבר שצריך לדעת הוא שאם מגיע חוק חדש - - -

בועז טופורובסקי: אומר שאתנגד לכל שינוי בנוסח שלפנינו.

ארבל אסטרחן: צריך לדעת שאם יגיע חוק חדש כלשהו ויהיה שם סעיף הסמכה חדש, אפשר יהיה לכתוב בו: "שר הבריאות באישור ועדת הבריאות".

ארבל אסטרחן: כשיגיעו דברים חדשים לא תהיה מניעה.

ארבל אסטרחן: אנחנו מדברים על הדברים הישנים שהיה כתוב בהם: "עבודה, רווחה ובריאות".

ארבל אסטרחן: פה עשינו את הסקירה ומוצע להעביר לוועדת הבריאות את כל העניינים שנוגעים בבריאות.

ניר אורבך: לא צריך הפסקה, תמשיכו את הדיון פה.

עידית סילמן: אני רוצה התייעצות סיעתית בחוץ איתן.

ניר אורבך: נצא להפסקה של חמש דקות.

ניר אורבך: אנחנו מחדשים את הישיבה.

מאיר פרוש: אני רוצה לשאול משהו לפני ההצבעה.

מאיר פרוש: עכשיו כשנותנים לנו עם 3/4 את האפשרות של 19 ו-17 בכספים, מה זה אמור לעשות עכשיו.

ניר אורבך: בשלב הזה כלום.

מאיר פרוש: אני מבין שזה נעשה בשביל - - - אבל מה מונח מאחורי ההצעה הזו.

מאיר פרוש: - - - יהיה הפרש של שניים שוב.

ניר אורבך: ההפרש נשאר עדיין.

ניר אורבך: אנחנו מנסים לרפא את חוסר הייצוג, למשל של הליכוד, בצורה מספקת.

ניר אורבך: כרגע אני לא יורד - - -

מאיר פרוש: אבל אני רוצה לדעת בשביל מה אני מצביע על חוק, זה להמשיך את המחלוקת.

ניר אורבך: אנחנו מאפשרים כרגע - - -

מאיר פרוש: אני שואל אותך באמת, זה כמו שאמרתי במליאת הכנסת, אנחנו דנים בחוק ובגלל - - - עכשיו נעשה פה 20 והקואליציה תיקח בתוך זה 13 ושוב פעם - - - אז תגיד לי מה מונח בתוך החלוקה.

ניר אורבך: ברגע שהאופוזיציה תחליט שהיא רוצה להיכנס בחזרה למשחק אז ירחיבו את הדבר הזה.

ניר אורבך: זו ההערכה שלי.

מאיר פרוש: ואיזו חלוקה תהיה?

ניר אורבך: אותו הפרש בין האופוזיציה לקואליציה יישאר, אני אומר שיש פה כמה בעיות.

מאיר פרוש: איך אתה נותן לסיעה כמו הליכוד, שיש לה 29 חברים רק מקום אחד, זו טענה ראשונה.

מאיר פרוש: טענה שנייה הייתה - - -

ניר אורבך: זה לא פותר את הטענה השנייה.

מאיר פרוש: אז בשביל מה עשינו את זה?

ניר אורבך: לפחות ענינו לטענה אחת, מצמצמים חזיתות.

מאיר פרוש: אם מצמצמים.

ארבל אסטרחן: אין הסתייגויות ואפשר להצביע.

ארבל אסטרחן: חבר הכנסת פרוש, אתה רוצה לבקש רשות דיבור?

מאיר פרוש: אני רוצה הפסקה, תנו לי רגע, היא אמרה שהיא רוצה - - -

ניר אורבך: התייעצות סיעתית של חמש דקות.

ניר אורבך: אנחנו מחדשים את הישיבה.

ניר אורבך: הוגשה הסתייגות.

ארבל אסטרחן: חבר הכנסת פרוש וכל סיעתו ביקשו להגיש הסתייגות ברוח הדברים שנאמרו מקודם.

ארבל אסטרחן: אני אנסח זאת במדויק אבל בגדול זה אומר שוועדת הכנסת ברוב של 3/4 תוכל לקבוע לעניין סמכות שמסורה לוועדת העבודה הרווחה והבריאות ולא מנויה באותם 34 חוקים שנמנו, תהיה מסורה להחלטת ועדת הבריאות.

ארבל אסטרחן: אגב, רוצים גם הפוך?

ארבל אסטרחן: שסמכות 34 החוקים יהיו מסורים גם לוועדת העבודה?

מאיר פרוש: אם - - - דברים שצריכים לעבור לוועדת הבריאות אז הם צריכים לעבור לוועדת הבריאות, אי-אפש לקחת ככה - - -

ארבל אסטרחן: אם נמצא עוד - - -

מאיר פרוש: - - - שאינם נושאים קרדינליים כמו חוץ וביטחון וכספים, לא נמצא משהו.

ארבל אסטרחן: אז זה ייכנס כהסתייגות של סיעת יהדות התורה.

ארבל אסטרחן: צריך להצביע על ההסתייגות, אם היא לא תתקבל היא תעלה למליאה כהסתייגות.

ארבל אסטרחן: לאחר מכן יש להצביע על הצעת החוק.

ניר אורבך: מי בעד ההצעה של חבר הכנסת פרוש?

ניר אורבך: בעד – אין

ניר אורבך: נמנעים – אין ההצעה לא אושרה

ארבל אסטרחן: אז זה יצורף כהסתייגות.

ניר אורבך: נעברו להצבעה על החוק, נצביע על כל סעיפי החוק בהצבעה אחת.

ניר אורבך: מישהו רוצה להעיר?

מאיר פרוש: הייתה הערה שלי שה-20 שנותנים לוועדת הכספים לא פותרים את הבעיה.

ארבל אסטרחן: הבעיה מורכבת גם מ- - - וגם מה - - -

מאיר פרוש: חבר הכנסת פרוש צודק, יש פה שתי בעיות.

מאיר פרוש: בעיה אחת זה הנושא של הפער בין האופוזיציה לקואליציה, הבעיה השנייה היא - - -

מאיר פרוש: עיוות הרוב - - -

ניר אורבך: אני אשתמש במילים אחרות, ברשותך.

מאיר פרוש: בסדר, אני מתקן אותך.

ניר אורבך: המורכבות השנייה היא ייצוג לפי גודל סיעתי.

ניר אורבך: רק את הנושא הזה הדבר מנסה לתקן.

ניר אורבך: מי בעד הצעת החוק, בהכנה לקריאה שנייה ושלישית, ירים את ידו.

ניר אורבך: אושר

מאיר פרוש: שיירשם שאם הייתה לי זכות הצבעה הייתי מצביע נגד.

ניר אורבך: בסדר גמור.

ניר אורבך: הצעת החוק עוברת להנחה לקראת קריאה שנייה ושלישית.

ניר אורבך: << נושא >> קביעת ועדה לדיון בהצעת חוק שירות ביטחון (תיקון מס' 24), התשפ"א-2021, מ/1445 << נושא >>

ניר אורבך: אנחנו עוברים לדון בנושאים הנוספים, קביעת ועדות לדיון.

ניר אורבך: שלום לחבר הכנסת האוזר.

ניר אורבך: אני מבקש רוויזיה על הנושא הקודם.

ניר אורבך: הרוויזיה תעלה להצבעה בשעה 10.50.

ניר אורבך: אנחנו מדברים כרגע על קביעת ועדה לדיון בהצעת חוק שחרור על-תנאי ממאסר (תיקון מס' 17 – הוראת שעה) (תיקון), התשפ"ב–2021, מ/.1449 .

ניר אורבך: יציג את זה חבר הכנסת האוזר, בבקשה.

צבי האוזר: שלום לכולם, אנחנו דנים באשר לוועדה שאמורה לדון בנושא.

צבי האוזר: אנחנו מדברים על הארכת תוקף של הוראת שעה שהייתה עוד לפני כן.

צבי האוזר: הוראת השעה האמורה נדונה בוועדת חוקה שבקיאה בנושא.

צבי האוזר: יש עקרון המשכיות בכנסת מבחינת המשכיות דיוניות ומבחינת סדר הדברים, גם מבחינת גורמים שרוצים להבין אחר כך את הדיון בכללותו על פי עיון בפרוטוקול.

צבי האוזר: ההצעה היא להעביר את הדיון הזה לוועדת החוק במקום בו היא נדונה.

ניר אורבך: תודה.

ניר אורבך: חברת הכנסת בן ארי, בבקשה.

מירב בן ארי: תודה, אני רוצה להתייחס לזה כי זה חשוב לי מאוד.

מירב בן ארי: קיבלתי מינוי לפני פחות מחודש לתפקיד יושבת-ראש הוועדה לביטחון פנים.

מירב בן ארי: במסגרת המינוי, כל מה שקשור בשב"ס, עצירים ואסירים נתון לאחריות הוועדה, לא רק לדבר עליהם אלא גם לחוקק.

מירב בן ארי: נכון שזה היה בוועדת החוקה וזה לגמרי בסדר, אבל עשינו כאן חקיקה והעברנו סמכויות לוועדה בכל הקשור בחקיקה ראשית.

מירב בן ארי: אז אמרו לי שזה כבר היה בחוקה, לא , זה עניין עקרוני.

מירב בן ארי: אני אדם שמסתדר עם כולם ואף פעם לא נכנס לוויכוחים מיותרים, אבל יש כאן משהו עקרוני.

מירב בן ארי: אני מזכירה לכם שעל חוק היוועצות כבר ויתרתי, היה את ההיוועצות ואמרתי: זה זכויות אסירים, זכויות אדם, ניתן לחוקה.

מירב בן ארי: אבל אי-אפשר שעוד פעם מגיע חוק שנוגע נטו לאסירים ועוד פעם הוא עובר לחוקה.

מירב בן ארי: מספיק, הזזתי את הגבינה.

מירב בן ארי: כל מה שקשור בעצירים, אסירים, משטרה, הגנת עדים, כל הדברים שקשורים בביטחון פנים צריכים להיות בביטחון פנים.

מירב בן ארי: לכן התעקשתי לבוא.

מירב בן ארי: אני גם לא מבינה את האינטרס שלנו, הרי הוועדה מפוצצת.

מירב בן ארי: יש לי את החוק של ערכות האונס, גלעד עושה עבודה מדהימה, אתמול אני מנסה לקבוע חצי שעה בשביל להעביר מטרומית, אתם זוכרים את הבלגאן כי זה היה החוק הראשון בכנסת הנוכחית.

מירב בן ארי: לא הצלחתי למצוא חצי שעה בוועדה לערכות האונס שלי.

מירב בן ארי: כולה רציתי לשמור את ערכות האונס כדי שלא ישמידו אותם או שלא ילכו לבתי חולים ויתבחבשו.

מירב בן ארי: אין חצי שעה להקצות לכך.

מירב בן ארי: הכול טוב, וגלעד מהמם, ואתמול התכתבנו בלילה.

מירב בן ארי: אני מתה עליו והוא עושה עבודה מדהימה.

מירב בן ארי: הוא לא רוצה, אז מה הקטע לדחוף עוד בנושא שהוא נטו שלי, נטו של אסירים.

מירב בן ארי: אנחנו בקואליציה ביחד ובאתי בטוב, אין לי עניין ואני גם לא אעשה סיפור כאן.

מירב בן ארי: אבל אם שוב חוק שנוגע באסירים מגיע לוועדת החוקה, אז בשביל מה הוקמה הוועדה לביטחון פנים, מה הועילו חכמים בתקנתם אם נתנו סמכויות מעבר לתקנות, אם אומרים לי שיש עוד חוק של אסירים שמופנה לוועדה כמו חוקה שמפוצצת בנושאים.

מירב בן ארי: אני מזכירה שב-12 באוקטובר מסתיימת הארכת השעה של החוק.

מירב בן ארי: אז מה האינטרס?

מירב בן ארי: הוועדה שלי גם תוכל לתקתק את זה, היא לא כזאת עמוסה.

מירב בן ארי: אבל הכול בטוב ורק רציתי להעלות את זה.

מאיר פרוש: למה הדיון פה?

צבי האוזר: מחליטים לאיזו ועדה להעביר.

מאיר פרוש: פורמלית זה פה, אבל למה היא חושבת שהדיון הוא פה.

ניר אורבך: הדיון הוא לא פה, הדיון הוא לאיפה להעביר.

מאיר פרוש: מדובר בקשיים פנימיים קואליציוניים.

מירב בן ארי: אין שום קושי והכול בטוב, אנחנו נסתדר.

מירב בן ארי: אני חושבת שהדיון צריך לעבור לוועדה לביטחון פנים שתוכל להכין מהר את החוק ולהתעסק בו.

ניר אורבך: מירב, הדברים שאת אומרת הם הגיוניים, אני מזכיר שכאשר הוקמה הוועדה שלך סוכם שהסמכויות נלקחות מוועדת הפנים ולא מוועדת החוקה, חוק ומשפט.

מירב בן ארי: לא, ממש לא.

מירב בן ארי: אני אראה לך.

מירב בן ארי: זה לא רק פנים, יש גם דברים של ועדת העבודה והרווחה שעברו אלי, כמו נושא הקנאביס.

ארבל אסטרחן: נאמר פה שזה נלקח מוועדת - - -

מירב בן ארי: זה לא רק פנים, יש עוד סמכויות.

מירב בן ארי: גם הסייבר עבר אלי והוא היה שייך לחוץ וביטחון.

ניר אורבך: שרן השכל, בבקשה.

שרן השכל: מירב, מבחינה הגיונית יש המון הגיון בדברים שאת אומרת.

שרן השכל: ברור ומובן מאליו שחלק מנושאי ועדת החוקה צריכים להגיע לוועדה שלך.

שרן השכל: אני חושבת שאת הדיון הזה אנחנו אמורים לקיים ביננו ובהתייעצות עם השר.

מירב בן ארי: אבל אף אחד לא דיבר איתי.

בועז טופורובסקי: זה כל העניין, אף אחד לא דיבר איתה.

שרן השכל: כשהחוק נרשם במזכירות ביום שני כתוב בצורה מפורשת לאיזה ועדה זה עובר.

מירב בן ארי: אחלה.

מירב בן ארי: הן מחליטות – שידברו איתי, אף אחד לא דיבר איתי.

שרן השכל: אני עוברת על כל החקיקות ואם לא אני מודיעה בכנסת וגם מדברת עם השרים.

שרן השכל: ספציפית זה עכשיו מאוד דחוף לנו - - -

מירב בן ארי: אז למה את לוקחת אותו לחוקה?

צבי האוזר: כי נקבע כבר דיון ליום חמישי בחוקה.

שרן השכל: התקיים דיון בעניין - - - זה בסך הכול הארכת תוקף - - -

מירב בן ארי: לא יעזור - - -

שרן השכל: מירב, החוק הזה חשוב לנו ואי-אפשר - - - מחר זו בסך הכול הארכה של דיון שכבר התקיים.

מירב בן ארי: אני יודעת, אני גם לא - - -

שרן השכל: ספציפית את זה אנחנו מבקשים להעביר לחוקה, אבל כל חוק אחר שאת רואה שהוא מתאים לוועדה - - -

מירב בן ארי: אבל אף אחד לא אמר לי, אף אחד לא שאל אותי.

מירב בן ארי: זה מגיע למזכירות - - -

בועז טופורובסקי: אם לוקחים מיושבת-ראש ועדה חוק, לא לוקחים מיושבת-ראש ועדה חוק בצורה שכזו, זה לא עובד ככה.

שרן השכל: כיושבת- ראש סיעה אני עוברת על רשימת החוקים ועל הוועדות הדנות כדי לוודא של פוסחים על הוועדות שלנו.

שרן השכל: אם יש התקלות אז מנסים להגיע להסכמות.

שרן השכל: עכשיו נידון חוק בעניין היתר שימוש חורג שבדרך כלל היה יכול להיות נדון גם בחינוך וגם בפנים.

שרן השכל: ישבתי עם יושב-ראש ועדת הפנים, הגענו להסכמות, וכאשר הוא הגיע הצלחנו להסכים ולהעביר אותו אלי.

שרן השכל: הדיון הזה יכול להתקיים ביננו אם הייתם באים אלי.

מירב בן ארי: מה זה "אם הייתם באים"?

מירב בן ארי: מישהו דיבר איתי?

בועז טופורובסקי: אם לוקחים מוועדה חוק אז צריך לפנות ליושבת-ראש.

צבי האוזר: החוק נדון בוועדה - - -

שרן השכל: זו בסך הכול הארכת תוקף של - - -

מירב בן ארי: אבל עוד פעם, תבינו משהו, אף אחד לא דיבר איתי.

שרן השכל: ולפני כן אף אחד לא דיבר איתי על הפעוטונים, אני שמתי לב לעניין הזה.

מירב בן ארי: איך ידעת על הפעוטונים?

שרן השכל: בגלל שהסתכלתי בחוק ההסדרים, כל החוקים שמגיעים - - -

מירב בן ארי: זה לא קשרו לחוק ההסדרים.

שרן השכל: כל חוק שמגיע ביום שני ורביעי, אני עוברת עליהם, אני מסתכלת גם לאיזה ועדות זה מגיע, אני בודקת, אני עוקבת.

מירב בן ארי: אז אני אומרת לך שהמזכירות, החלטה של ייעוץ משפטי נטו שלא עירבה אותי בכלל, באה ואמרה שהחוק הולך לחוקה.

שרן השכל: שמת לב לזה ביום שני?

מירב בן ארי: לא, לא, לא שמתי לב.

מירב בן ארי: אני ראיתי את החוק הזה, לדעתי הוא עבר במליאה ביום שני, שאלתי את סגלוביץ' אם הוא מציג (כי זה ביטחון פנים), הוא אמר שמישהו אחר מציג.

מירב בן ארי: אמרתי לו: טוב.

מירב בן ארי: זו הייתה הפעם הראשונה שראיתי את החוק.

מירב בן ארי: - - - יעבור לביטחון פנים?

צבי האוזר: ומי הציג את זה?

מירב בן ארי: לא יודעת.

שרן השכל: - - - בשם גדעון סער.

צבי האוזר: בשם גדעון סער שר המשפטים.

מירב בן ארי: זה לא היה ביום שני.

מירב בן ארי: אוקי, בסדר, אין בעיה - - -

צבי האוזר: זה בוועדת חוקה מכיוון שהשר האחראי הוא שר המשפטים.

מירב בן ארי: אני אומרת במפורש שיהיו הרבה דברים של משרד המשפטים שיגיעו לבטחון הפנים.

מירב בן ארי: תקשיב, האוזר, שרן - - -

שרן השכל: - - - יש שם הגיון - - -

מירב בן ארי: האוזר ושרן, אתם שניכם אנשים חכמים, אתם מבינים אותי לגמרי ואתם יודעים שזה לא צריך היה להיות בוועדת חוקה, עובדה שהסתכלת עלי והקשבת לי והבנת.

מירב בן ארי: אם את היית פה היית עושה בדיוק אותו דבר כי אני מכירה אותך.

שרן השכל: את צודקת, אבל - - -

מירב בן ארי: אז זה לא יכול להיות.

שרן השכל: את צודקת, אבל את הדיון הזה היינו צריכים לקיים לפני כן ולא כאן.

שרן השכל: אפילו כששמת לב לזה הבוקר – תרימי טלפון.

שרן השכל: אנחנו יכולים לדבר עם שר המשפטים ולהגיע להסכמות.

מירב בן ארי: אז בואי אני אגיד לך מה היה: אנחנו יכולים לדבר פה, אנחנו מתנהלים בצורה יפה.

מירב בן ארי: כל הדרך לפה הייתי עם הייעוץ המשפטי של בטחון פנים ושל הסיעה שלי.

מירב בן ארי: אמרו לי: לא, לא צריך, נצביע בעד.

מירב בן ארי: אני לא חותמת גומי.

צבי האוזר: לא ביקשנו שתהיי חותמת גומי.

מירב בן ארי: אני ראיתי את זה היום, אמרתי לחברים שיעצרו שנייה כי רציתי להבין את האירוע.

מירב בן ארי: יכול להיות שתגיד לי שזה צריך ללכת לחוקה ותשכנע אותי.

צבי האוזר: אומר למה זה צריך ללכת לחוקה: יש עיקרון המשכיות דיון בכנסת.

צבי האוזר: ועדה שדנה בנושא, חזקה ממשיכה מפרק א' לפרק ב' בלי לחזור לפרק א'.

צבי האוזר: החוק הזה הוא רק הארכת תוקף של הוראת שעה יגיע לוועדה שלך, סביר להניח שאנשים ירצו לפתוח את כל הנושא מחדש.

צבי האוזר: כמו שהסברת, יש פה, אם זה היה אמור להיות עד ינואר היינו עושים תהליכים.

צבי האוזר: בשל מצוקת הזמן אנחנו צריכים לגמור את זה מחר.

שרן השכל: אנחנו באמת בלחץ על זה וכבר היה דיון - - -

מירב בן ארי: איזה מחר?

מירב בן ארי: איזה מחר?

מירב בן ארי: הוא לא - - -

צבי האוזר: מחר זה נקבע לדיון וזה אמור להיסגר מחר.

שרן השכל: - - -

מירב בן ארי: זה לא משנה, זה יכול להיות גם בוועדה ביום שני.

צבי האוזר: התוקף של זה הוא עד ה-12 באוקטובר, זה צריך להיות מחר, ולכן - - -

מירב בן ארי: מבחינת זמנים אני - - -

צבי האוזר: בהינתן הסיטואציה שהדיון העיקרי - - -

מירב בן ארי: אבל זה יהיה בעוד הרבה חוקים מעכשיו.

צבי האוזר: אז, אז הרמת דגל על הדבר הזה - - -

שרן השכל: בעניין הרבה חוקים את צודקת אבל אנחנו נטפל בזה, אין בעיה - - -

מירב בן ארי: אבל אמרו לי את זה כבר בהיוועצות החזותית של אסירים, הייתי כבר בסרט הזה, אמרו לי היוועצות חזותית של אסירים - - - אני מסתובבת בבתי הכלא, לא יושב-ראש ועדת החוקה.

שרן השכל: מירב, אני מבקשת ממך, אם את שמה לב לעיוות שכזה הרימי אלי טלפון ואדבר עם שר המשפטים - - -

ניר אורבך: חברת הכנסת בן ארי - - -

מירב בן ארי: איך אני אדע שאת קשורה לזה?

שרן השכל: אני מרכזת הסיעה של תקווה חדשה.

מירב בן ארי: אבל - - -

ניר אורבך: מירב, חבר הכנסת פרוש צודק, יש כאן ויכוח בתוך הקואליציה.

ניר אורבך: לי לא נוח לקבל ככה החלטה.

ניר אורבך: אגב, חבר הכנסת האוזר, שרת החינוך היא זו שהציגה את החוק.

צבי האוזר: מטעמו של שר המשפטים.

צבי האוזר: שר המשפטים הוא הגורם שאחראי על החקיקה הזאת וזו בקשתו.

שרן השכל: אנחנו רוצים לדון בזה מחר ולהעביר את זה מחר - - -

מירב בן ארי: אני רוצה התייעצות סיעתית.

ניר אורבך: התייעצות סיעתית, בבקשה.

ניר אורבך: אנחנו מחדשים את הישיבה.

ניר אורבך: נעזוב רגע את הנושא הקודם.

ניר אורבך: נעבור לקביעת ועדה לדיון בהצעת חוק שירותי ביטחון הצעת חוק שירות ביטחון (תיקון מס' 24), התשפ"א–2021, מ/ 1445.

ניר אורבך: ההמלצה היא להעביר את זה לוועדת החוץ והביטחון.

ניר אורבך: נשמעו המלצות במליאה להעביר את הצעת החוק לוועדת הכספים.

ניר אורבך: ועדת הכנסת תצביע האם להעביר את זה לוועדת החוץ והביטחון.

ניר אורבך: מי בעד, ירים את ידו.

ניר אורבך: בעד – 2

ניר אורבך: נמנעים – אין ההצעה להעביר את הדיון בחוק לוועדת החוץ והביטחון אושרה.

ניר אורבך: אושר להעביר את הצעת החוק לדיון בוועדת החוץ והביטחון להכנה לקראת קריאה שנייה ושלישית.

ניר אורבך: אנחנו נפסיק את הדיון ונחזור בעוד 10 דקות.

ניר אורבך: אנחנו מחדשים את הדיון.

ניר אורבך: נעשה הצבעה על הרוויזיה שהגשתי על אישור הצעת החוק (הנושא הראשון בדיון היום).

ניר אורבך: מי בעד הרוויזיה ירים את ידו.

ניר אורבך: בעד – אין

ניר אורבך: נמנעים – אין הרוויזיה נפלה

ניר אורבך: הרוויזיה נפלה.

ניר אורבך: אנחנו חוזרים בחזרה לנושא קביעת ועדה לדיון בהצעת חוק שחרור על תנאי ממאסר (תיקון מס' 17 – הוראת שעה)(תיקון)(הארכת תוקף), התשפ"ב–2021, מ/1449.

ניר אורבך: אנחנו תכף נצביע, המלצת הלשכה המשפטית היא להעביר את זה לוועדת החוקה, חוק ומשפט.

ניר אורבך: אני מעדיף לחכות עוד שנייה כדי שלא אצביע לבדי.

ניר אורבך: מילא האופוזיציה, אני מבין שהיא לא מגיעה, אבל הקואליציה?

ניר אורבך: אבל יש הרבה ועדות במקביל, נכון.

ניר אורבך: מי בעד להעביר את הדיון בהצעת חוק שחרור על תנאי ממאסר (תיקון מס' 17 – הוראת שעה)(תיקון)(הארכת תוקף), התשפ"ב–2021, מ/1449 לדיון בוועדת החוקה, חוק ומשפט – ירים את ידו, מי נגד?

ניר אורבך: מי נמנע?

ניר אורבך: בעד – 3

ניר אורבך: נמנעים – אין

ניר אורבך: הוועדה החליטה להעביר את הדיון בהצעת החוק לוועדת החוקה, חוק ומשפט להכנה לקריאה השנייה והשלישית במליאה.

ניר אורבך: תודה רבה, אני נועל את ישיבת ועדת הכנסת.